CELEX: 32020D2124
Language: lt
Date: 2020-12-09 00:00:00
Title: Komisijos įgyvendinimo sprendimas (ES) 2020/2124 2020 m. gruodžio 9 d. kuriuo biocidinių produktų grupei „Contec Hydrogen Peroxide“ nesuteikiamas Sąjungos autorizacijos liudijimas (pranešta dokumentu Nr. C(2020) 8394) (Tekstas autentiškas tik anglų kalba)

2020 12 17   
               
               
                  LT
               
               
                  Europos Sąjungos oficialusis leidinys
               
               
                  L 426/54
               
            
         KOMISIJOS ĮGYVENDINIMO SPRENDIMAS (ES) 2020/2124
         2020 m. gruodžio 9 d.
         kuriuo biocidinių produktų grupei „Contec Hydrogen Peroxide“ nesuteikiamas Sąjungos autorizacijos liudijimas
         
            
               (pranešta dokumentu Nr. C(2020) 8394)
            
         
         (Tekstas autentiškas tik anglų kalba)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 44 straipsnio 5 dalies pirmą pastraipą,
         kadangi:
         
                     (1)
                  
                  
                     2017 m. sausio 25 d. bendrovė „Contec Cleanroom (UK) Ltd.“ pagal Reglamento (ES) Nr. 528/2012 43 straipsnio 1 dalį pateikė paraišką suteikti biocidinių produktų grupei „Contec Hydrogen Peroxide“ (produktai priskiriami 2-o tipo produktams, kaip apibrėžta to reglamento V priede) autorizacijos liudijimą ir raštu pateikė patvirtinimą, kad Jungtinės Karalystės kompetentinga institucija sutiko paraišką įvertinti. 2019 m. kovo 25 d. bendrovė „Contec Europe“ perėmė būsimo autorizacijos liudijimo turėtojo teises, nes Jungtinė Karalystė išstojo iš Europos Sąjungos, o Slovėnijos kompetentinga institucija sutiko nuo 2020 m. vasario 1 d. perimti vertinančiosios kompetentingos institucijos funkciją. Paraiška buvo užregistruota Biocidinių produktų registre bylos numeriu BC-GN057178-26;
                  
               
                     (2)
                  
                  
                     biocidinio produkto „Contec Hydrogen Peroxide“ sudėtyje yra veikliosios medžiagos vandenilio peroksido, kuri yra įtraukta į Reglamento (ES) Nr. 528/2012 9 straipsnio 2 dalyje nurodytą Sąjungos patvirtintų veikliųjų medžiagų sąrašą;
                  
               
                     (3)
                  
                  
                     2019 m. rugpjūčio 28 d. vertinančioji kompetentinga institucija pagal Reglamento (ES) Nr. 528/2012 44 straipsnio 1 dalį pateikė Europos cheminių medžiagų agentūrai (toliau – Agentūra) vertinimo ataskaitą ir atlikto vertinimo išvadas;
                  
               
                     (4)
                  
                  
                     2020 m. balandžio 7 d. Agentūra pagal Reglamento (ES) Nr. 528/2012 44 straipsnio 3 dalį pateikė Komisijai nuomonę (2) dėl „Contec Hydrogen Peroxide“;
                  
               
                     (5)
                  
                  
                     nuomonėje padaryta išvada, kad „Contec Hydrogen Peroxide“ yra biocidinių produktų grupė, kaip apibrėžta Reglamento (ES) Nr. 528/2012 3 straipsnio 1 dalies s punkte, tačiau neatitinka to reglamento 19 straipsnio 1 dalies b punkto i papunktyje nustatytos sąlygos;
                  
               
                     (6)
                  
                  
                     remiantis Agentūros nuomone, pareiškėjas neįrodė, kad „Contec Hydrogen Peroxide“ grupės biocidiniai produktai yra pakankamai veiksmingi, nes pateiktuose veiksmingumo tyrimuose yra neatitikimų ir šiais tyrimais neįrodyta, kad tenkinami visi aktualūs kriterijai;
                  
               
                     (7)
                  
                  
                     Komisija pritaria Agentūros nuomonei ir mano, kad yra tikslinga nesuteikti biocidinių produktų grupės „Contec Hydrogen Peroxide“ Sąjungos autorizacijos liudijimo;
                  
               
                     (8)
                  
                  
                     šiame sprendime nustatytos priemonės atitinka Biocidinių produktų nuolatinio komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Bendrovei „Contec Europe“ nesuteikiamas biocidinių produktų grupės „Contec Hydrogen Peroxide“ tiekimo rinkai ir naudojimo Sąjungos autorizacijos liudijimas.
         
         
            2 straipsnis
            Šis sprendimas skirtas bendrovei „Contec Europe“, Zl du Prat, Avenue Paul Dupleix, 56000 Vannes, Prancūzija.
         
         
            Priimta Briuselyje 2020 m. gruodžio 9 d.
            
               
                  Komisijos vardu
               
               Stella KYRIAKIDES
               
                  Komisijos narė
               
            
         
         
            (1)  OL L 167, 2012 6 27, p. 1.
         
            (2)  2020 m. kovo 5 d. priimta ECHA nuomonė ECHA opinion on the Union authorisation of the biocidal product family „Contec Hydrogen Peroxide“, ECHA/BPC/248/2020, https://echa.europa.eu/bpc-opinions-on-union-authorisation.